**ALAPSZABÁLY**

**I.**

Az érdekképviseleti szervezet alapadatai:

Neve: **…**

Rövidített neve: **…**

Székhelye: **…**

A **…** jogi személy

(a továbbiakban: „**…**”)

**II. A … alapelvei**

A **…** pártoktól és más szervezetektől függetlenül működik. Céljai eléréséhez együttműködhet más szervezetekkel. Szolidaritást vállal azokkal a szervezetekkel, amelyekkel hasonló célok elérésére törekszik. Munkabeszüntetést csak az ide vonatkozó törvény betartásával kezdeményez.

**III. A … céljai**

A **…** célja tagjai munkaviszonyához, munkavégzéséhez, élet- és munkakörülményeihez kapcsolódó érdekeinek képviselete.

A **…** törvényes jogainak biztosítása, anyagi és erkölcsi érdekeinek védelme, munkavállalói és szociális biztonságának megteremtése az alkotmányos rend törvényes eszközeinek felhasználásával.

**IV. A … feladatai**

A mindenkori munkáltatói jogkört gyakorló által kötött Kollektív Szerződésnek a **…** célkitűzéseivel való egyeztetése.

A tagok munkavállalási és szociális érdekeinek érvényesítése, képviselete.

A tagok szociális és egyéb segélyekben való részesítése.

A tagok részére üdülési, pihenési lehetőség biztosítása szervezés útján.

A tagok munkaügyi, bérügyi, szociális és egyéb munkahelyi problémáinak megoldásához segítség nyújtása és jogi képviselet biztosítása.

A fent meghatározott célok megvalósításának érdekében a tagok képviselése a mindenkori munkáltatói jogkör gyakorló döntéshozó fórumán.

A **…** tagságának érdekeit sértő döntés ellen kifogás, vétó bejelentése.

Felvenni a kapcsolatot olyan belföldi és külföldi érdekképviseletei szervekkel, amelyek munkáját segíthetik.

**A … tagként csatlakozni kíván a Munkástanácsok Országos Szövetségéhez (székhely: 1125 Budapest, Szarvas Gábor út 9/B).**

**V. A … tagsági viszonya**

A **…** tagja lehet minden közlekedéssel/fuvarozással/szállítással foglalkozó munkavállaló, illetve ezen munkavállalókat tömörítő érdekképviseleti szervezet.

A **…**-nek nem lehet tagja munkáltatói jogkört gyakorló személy.

A tagsági viszony önkéntesség alapján létrejöhet alapítói tagsággal vagy csatlakozás útján.

A tagfelvétel kérdésében minden esetben a **…** Elnöksége dönt.

Az alapítók, az újonnan belépők és az átigazolt tagok a **…** teljes jogú tagjai.

Tagfelvétel csak abban az esetben tagadható meg, ha a munkavállalót a közügyek gyakorlásától eltiltották.

A tagsági viszony megszűnik:

1. a tag kilépésével,
2. a tag halálával,
3. kizárással,
4. ha hat egymást követő hónapig nem fizet tagdíjat, és tagdíjhátralékát az Elnökségtől kapott írásbeli felszólításra sem fizeti be 15 napon belül. A tagot a tagdíj fizetésre való felszólításban figyelmeztetni kell a jogkövetkezményekre.

Kizárásra akkor kerül sor, ha a tag szándékosan vagy súlyos gondatlansággal megszegi az Alapszabályban írt kötelezettségeit, vagy a **…** jó hírnevét megsérti, illetve ha a **…** alapvető céljait súlyosan sértő vagy azzal ellentétes magatartást tanúsít. A kizárással fenyegetett tagnak lehetőséget kell biztosítani védekezése előadására, és tájékoztatni kell őt a jogorvoslati lehetőségekről. A kizárásról a Közgyűlés dönt.

**VI. A … tagjainak jogai**

Választhat és választható a **…** Elnökségének bármely tisztségére.

Véleményezheti a Kollektív Szerződés tervezetét.

Érdekvédelmet, érdekképviseletet kérhet munkafeltételei és munkakörülményei javítására szociális, munkaügyi, bérügyi és egyéb munkahelyi problémák megoldásában.

Részt vehet a **…** tevékenységében és rendezvényein.

Javaslatot tehet a választott tisztségviselők beszámoltatására, visszahívására.

**VII. A … tagjainak kötelezettségei**

Az elfogadott és nyilvántartásba vett Alapszabály rendelkezéseinek maradéktalan betartása.

A tagdíj rendszeres és időben történő befizetése.

A **…** Elnöksége által demokratikus úton hozott valamint a Közgyűlés által hozott határozatok elfogadása és teljesítése.

**VIII. A … szervezete és működése**

A **…** szervei:

1. a *Közgyűlés,*
2. *az Elnökség*,
3. *a munkahelyi csoportok és*
4. *a Felügyelő Bizottság*
5. **Közgyűlés**

(1) A **…** legfőbb döntéshozó szerve a tagok összegségéből álló Közgyűlés, amelyen a tagok személyesen vesznek részt szavazati joggal.

(2) A Közgyűlés kizárólagos joga:

1. az Alapszabály megállapítása és módosítása,
2. az éves költségvetés meghatározása,
3. a Tisztségviselők (Elnökség, illetve az Elnök, valamint a Felügyelő Bizottság tagjai) megválasztása és visszahívása,
4. más szervezettel való együttműködés, csatlakozás, valamint a szervezet feloszlásának kimondása,
5. a tagdíj összegének meghatározása,
6. az ügyintéző szerv(ek) és a Felügyelő Bizottság éves beszámolójának elfogadása,
7. megállapítja és elfogadja a szervezet programját és célkitűzéseit.

(3) A Közgyűlést évente egyszer kell összehívni. Össze kell hívni akkor is, ha azt a tagok 30 %-a az indok és a cél megjelölésével írásban kéri (rendkívüli Közgyűlés). Rendkívüli Közgyűlést kell összehívni az Elnökség vagy a Felügyelő Bizottság kezdeményezésére is szintén az ok és a cél megjelölésével. A Közgyűlést akkor is össze kell hívni, ha azt a bíróság elrendeli.

A Közgyűlést az Elnök hívja össze legalább 8 nappal a Közgyűlés időpontja előtt. A meghívólevélben meg kell jelölni a Közgyűlés napirendi pontjait is.

(4) A Közgyűlésakkor határozatképes, ha azon a tagok több mint 50 %-a jelen van. Ha a Közgyűlés nem határozatképes, az Elnök 30 perc szünetet rendelhet el. Az ezt követően ismételten megtartott Közgyűlés újból összehívottnak tekintendő az eredeti napirendi pontok vonatkozásában és akkor is határozatképes, ha azon a tagok kevesebb, mint 50 %-a, de több mint 30 %-a jelen van. Az ily módon újból összehívottnak tekintett Közgyűlés azonban nem jogosult határozni a (2) bekezdés a), c) és d) pontjaiban írt kérdésekben. A megismételt Közgyűlést határozatképességének szabályaira a tagokat a meghívóban figyelmeztetni kell.

(5) A Közgyűlés a határozatait nyílt szavazással, egyszerű szótöbbséggel hozza. A Közgyűlés azonban titkos szavazással választ meg 4 évre 1 elnököt, 1 alelnököt és még 1 alelnököt, valamint a Felügyelő Bizottság 3 tagját (Tisztségviselők). A Tisztségviselők személyére bármely tag javaslatot tehet.

(6) A Közgyűlés ülését az Elnök vezeti. Az elnök akadályoztatása esetén a Közgyűlés a tagok közül levezető elnököt választ. A Közgyűlés üléséről jegyzőkönyvet kell készíteni, amelybe bele kell foglalni a Közgyűlés által hozott határozatokat. A jegyzőkönyvezőt és a jegyzőkönyv hitelesítőt a Közgyűlés választja meg az Elnökség javaslata alapján.

**B.) Az Elnökség**

(l) Az Elnökség a **…** ügyintéző és képviseleti szerve, amely a Közgyűlések közötti időben szervezi és irányítja a **…** munkáját.

(2) A **…** Elnöksége 3 tagú (1 Elnök, 1 Alelnök és 1 másik Alelnök).

Az Elnökség megbízatása 4 évre szól. Ha ezen időn belül az Elnök vagy bármely alelnök illetve Elnökségi tag megbízatása megszűnik (kilép, kizárják, lemond, tisztségéből visszahívják), 30 napon belül rendkívüli Közgyűlést kell tartani, amelyet az Elnökség megmaradt tagja(i) jogosult(ak) összehívni.

(3) Az Elnökség tagjainak megbízatása megszűnik:

* a **…**-ből való kilépéssel,
* a **…**-ből való kizárással,
* a tisztségből visszahívással,
* lemondással,
* a tag halálával,
* megbízatási idejének lejártával,
* a **…** megszűnésével.

A tisztségből való visszahívásra a Közgyűlés jogosult, akkor, ha a Tisztségviselő szándékosan vagy súlyos gondatlansággal jelentős mértékben megsérti az Alapszabály rendelkezését. A visszahívásról a Közgyűlés titkos szavazással dönt. A visszahívásra javaslatot tehet bármely tag, az Elnök, valamint a Felügyelő Bizottság.

(4) Az Elnökség minden olyan, a szervezetet érintő kérdésben dönthet, amely nem tartozik a Közgyűlés kizárólagos hatáskörébe.

(5) Az Elnökség határozatképes, ha azon a tagok legalább 2/3-a jelen van. Határozatait egyszerű szótöbbséggel, nyílt szavazással hozza.

(6) Az Elnökség szükség szerint, de legalább kéthavonta ülést tart, amelyet az Elnök, illetve akadályoztatása esetén az egyik Alelnök hív össze.

(7) Az Elnökség üléséről emlékeztetőt kell készíteni. Az Elnökség üléseit az Elnök vagy az áltata megbízott Elnökségi tag vezeti le. Az Elnökség a határozatairól köteles a tagságot a helyben szokásos módon tájékoztatni és az emlékeztetőt, valamint a határozatokat irattározni. Az irattározás történhet elektronikus formában is.

(8) Az Elnökség a szervezetének és működésének részletes szabályait szervezeti és működési szabályzatban maga állapíthatja meg.

(9) Az **…**-t az Elnök képviseli. Az Elnök a helyettesítésével az Elnökség más tagját vagy tagjait is megbízhatja.

(10) Az Elnökség a munkájának végzéséhez külső szakértőket vehet igénybe.

(11) Az Elnökség a tevékenységéről évente köteles a Közgyűlésnek beszámolni.

**C) A munkahelyi csoportok**

(1) Az ugyanazon munkáltatónál dolgozó **…** tagok összessége, de legalább három tag, munkahelyi csoportnak minősül. A csoport a tagjai közül a csoportérdekek összefogására csoportbizalmit és csoportbizalmi helyettest választ 4 évre. A választásra a küldötteket választó jelölőgyűlésen kerül sor a küldöttválasztásra vonatkozó szabályok szerint.

A csoportbizalmi és a csoportbizalmi helyettes személyére javaslatot tehet a csoport bármely tagja, valamint az Elnökség.

(2) A csoportbizalmi feladata annak figyelemmel kísérése, hogy a munkáltató betartja-e az adott munkahelyen a munkaviszonyra vonatkozó szabályokat, valamint a Kollektív Szerződést, és erről rendszeresen tájékoztatja az Elnökséget, továbbá javaslatot készít a helyi kollektív tárgyalásokhoz, és a munkahelyi csoport tagjai érdekei védelmében részt vesz a tárgyalásokon. A helyi Kollektív Szerződés aláírására azonban a **…** Elnöke jogosult.

A Csoportbizalmi ezen felül ellátja mindazokat a feladatokat, amelyekkel az Elnök, illetve az Elnökség megbízza az adott munkáltatónál.

(3) A Csoportbizalmi helyettes a Csoportbizalmit helyettesíti annak tartós akadályoztatása esetén, vagy a bizalmi eseti meghatalmazása alapján.

(4) Új Csoportbizalmi vagy Csoportbizalmi helyettes választására a 4 éves mandátum lejárta előtt csak akkor van szükség, ha mindkét személy megbízatása megszűnik. A Csoportbizalmi megbízatásának megszűnésekor a Csoportbizalmi helyettes automatikusan ellátja a hátra lévő időre a Csoportbizalmi jogkörét.

(5) Ha a 4 éves időtartamon belül megszűnik a Csoportbizalmi és a Csoportbizalmi helyettes megbízatása is, akkor az Elnök a megszűnéstől számított 30 napon belül csoportgyűlést hív össze az új Csoportbizalmi és helyettese megválasztására. A csoportgyűlésre a jelölőgyűlésre vonatkozó szabályokat kell megfelelően alkalmazni.

Nem kell csoportgyűlést összehívni, ha a soron következő jelölő gyűlés és a csoportgyűlés megtartására előírt idő között legfeljebb három hónap a különbség. Ez esetben az új Csoportbizalmi és Csoportbizalmi helyettes megválasztására a jelölőgyűlésen kerülhet sor.

**D) A Felügyelő Bizottság**

1. A Felügyelő Bizottság 3 tagját a Közgyűlés választja négy évre. Az Elnökség tagja nem lehet tagja a Felügyelő Bizottságnak.
2. A Felügyelő Bizottság a megválasztását követő első ülésen a tagjai sorából elnököt választ. A Felügyelő Bizottság ülését szükség szerint tartja, de évente legalább kétszer össze kell hívni. A Felügyelő Bizottság összehívásáról annak elnöke gondoskodik, s egyúttal ő irányítja a Felügyelő Bizottság működését is. Működésének rendjét a Felügyelő Bizottság maga állapítja meg.

(3) A Felügyelő Bizottság feladatai:

1. figyelemmel kíséri a **…** alapszabályszerű működését,
2. ellenőrzi a **…** pénzügyi gazdálkodását és megvizsgálja a zárszámadást,
3. megállapításait és javaslatait közli az Elnökséggel, amely köteles a megfelelő intézkedéseket megtenni, s annak végrehajtását ellenőrizni, majd arról a Felügyelő Bizottságnak beszámolni,
4. a Felügyelő Bizottság a tevékenységéről évente köteles a Közgyűlésnek beszámolni.
5. Ha a Felügyelő Bizottság bármely tagjának megbízatása megszűnik, a következő Közgyűlésen új tagot kell választani a kieső tag helyére.

(4) A Felügyelő Bizottság tagjainak megbízatása megszűnésének esetei megegyeznek a B/3. pontban meghatározott esetekkel.

**IX A … gazdálkodása**

1. A **…** saját vagyonával az érvényes jogszabályok keretei között önállóan rendelkezik.

Bevételei:

1. a tagok által fizetett tagdíj,
2. a mindenkori munkáltatói jogkör gyakorló hozzájárulása,
3. más jogi vagy természetes személyek felajánlásai.

A **…** működésének anyagi fedezetét a tagdíjak és az esetleges adományok, támogatások, pályázatok útján megszerzendő források biztosítják.

A tagdíj egységes mértéke a mindenkori garantál bérminimum 1 %-a, amelyet a tagok havonta fizetnek be, illetve utalják át, vagy a munkáltatónak adott levonási és átutalási megbízás útján fizetik meg a…számlájára**.**

A **…** a feladatai ellátásához szükséges mértékben gazdasági tevékenységet is végezhet,másodlagosan végezhet gazdasági tevékenységet céljai megvalósítása érdekében, kiegészítő jelleggel.

1. A bankszámla feletti rendelkezési jog az Elnököt önállóan illeti meg. A **…** bevételeit részben vagy egészben az Elnökség döntésétől függően olyan kötvényekben is tarthatja, amelyekre a Magyar Állam garanciát vállal.
2. Kiadásai:
3. segélyek,
4. kulturális, oktatási (képzési) és sportköltségek,
5. utazási (üdülési) hozzájárulás a tagok részére,
6. folyóiratok, szakszervezeti könyvek beszerzése,
7. adminisztratív és nyomtatványköltségek,
8. külső szakértők, esetleg jogi szakértők díjazása,
9. sztrájkalap képzése,
10. a **…** által létrehozott alapítvány támogatása,
11. egyéb, a szervezet működésével összefüggő költségek.
12. A tagok havonta fizetnek tagdíjat. A tagdíj mértékét első alkalommal az Alakuló Közgyűlés, a későbbiek során pedig a Közgyűlés állapítja meg, és azt évente felülvizsgálhatja. Az új összegű tagdíjat megállapító határozat megállapítást követő második hónaptól kell alkalmazni. A tagdíjat a munkabérből való levonás, csoportos beszedési megbízás, illetve egyedi befizetés útján a **…** számlájára kell befizetni.
13. A tagok a tagdíj megfizetésén túl a **…** tartozásaiért saját vagyonukkal nem felelnek.
14. A **…** megszűnése esetén tartozásainak kifizetése utáni vagyonát a tagság közérdekű céljaira kell felhasználni.

Budapest, 200**… … …**

## …

## képviseli

## …

## Elnök

Ellenjegyzem Budapesten, 200**… … …**

**…**

ügyvéd